title: Решение на Комисията от 21 декември 1992 година за учредяване на научен комитет за наименованията за произход, географските указания и сертификатите за специфичен характер

text:
Важна правна забележка

|

31993D0053

Официален вестник n° L 013 , 21/01/1993 стр. 0016 - 0017 специално финландско издание: глава 3 том 48 стр. 0018  специално шведско издание: глава 3 том 48 стр. 0018  специално чешко издание глава 3 том 13 стр. 349  - 350 специално испанско издание глава 3 том 13 стр. 349  - 350 специално унгарско издание глава 3 том 13 стр. 349  - 350 специално литвийско издание глава 3 том 13 стр. 349  - 350 LV.ES глава 3 том 13 стр. 349  - 350 MT.ES глава 3 том 13 стр. 349  - 350 PL.ES глава 3 том 13 стр. 349  - 350 SK.ES глава 3 том 13 стр. 349  - 350 специално словенско издание глава 3 том 13 стр. 349  - 350

		19921221Решение на Комисиятаот 21 декември 1992 годиназа учредяване на научен комитет за наименованията за произход, географските указания и сертификатите за специфичен характер(93/53/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че в рамката на защита от Общността на наименованията за произход и географските указания тяхното регистриране може да съдържа изследването на проблеми, отнасящи се до родовия характер на името и до факторите, които да се вземат предвид при определяне наименованието за произход и географското указание на земеделски продукти и храни, от една страна, и прилагането на критериите по отношение на лоялната конкуренция при търговските сделки и опасността от объркване на потребителите по смисъла на членове 13 и 14 от Регламент (ЕИО) № 2081/92 на Съвета [1] в случаите, когато съществува конфликт между наименованието за произход или географското указание и търговската марка, омонимите или съществуващи продукти, които законно се предлагат на пазара, от друга страна;като има предвид, че в рамките на защита от Общността на сертификати за специфичен характер тяхното регистриране може да включва изследването на проблеми относно оценката на традиционния характер на земеделските продукти и храни;като има предвид, че търсенето на решения на тези проблеми изисква подпомагането от страна на висококвалифицирани експерти в правната или земеделската област, по-специално с познания в областта на правата на интелектуална собственост;като има предвид, че следователно е целесъобразно да се създаде научен комитет за подпомагане на Комисията;РЕШИ:Член 1Създава се научен комитет, който подпомага Комисията, наричан по-долу "Комитетът".Член 2Задачата на Комитета е да проучва по молба на Комисията всички технически проблеми по отношение на прилагането на Регламент (ЕИО) № 2081/92 и Регламент (ЕИО) № 2082/92 на Съвета [2], що се отнася до регистрирането на имената на земеделските продукти и храни и случаите на конфликт между държавите-членки, по-специално:1. факторите, които да се отчетат при дефинирането на географските указания и наименованията за произход и техните изключения, в частност, които се ползват с добро име и известност;2. родовия характер;3. оценката на традиционния характер;4. оценката на критериите относно лоялната конкуренция при търговските сделки и опасността от объркване на потребителите в случаите на конфликт между наименованието за произход или географското указание и търговската марка, омонимите или съществуващите продукти, които законно се предлагат на пазара.Член 31. Членовете на Комитета се назначават от Комисията измежду висококвалифицирани експерти, компетентни в областите, посочени в член 2.2. Комитетът се състои от седем членове и от седем заместници, упълномощени да участват в заседанията.Член 41. Комитетът избира председател и заместник-председател измежду своите членове.Те се избират с обикновено мнозинство.2. Комисията осигурява секретариата на Комитета.Член 5Заседанията на Комитета са редовни само когато присъстват всички членове. Комитетът дава положително становище, когато положителните гласове са повече от отрицателните. Когато положителните и отрицателните гласове са равни, въздържалите се считат за положителен вот.Член 61. Членовете се назначават с мандат от пет години. Мандатът може да се подновява. Въпреки това мандатите на председателя и на заместник-председателя са с продължителност от две години. Те не могат да бъдат преизбирани непосредствено след като са изпълнявали задълженията си за два последователни двугодишни периода. Членовете не получават възнаграждение за упражняването на техните функции.2. След изтичането на периода от пет години или от две години според случая членовете, председателят и заместник-председателят остават на служба, докато не бъдат заместени или докато техният мандат не бъде подновен.3. Когато даден член, председател или заместник-председател е неспособен да изпълни задълженията си или в случай на оставка от негова страна, той се замества за оставащия срок от неговия мандат в съответствие с процедурата, предвидена в членове 3 и 4, в зависимост от случая.Член 71. Комитетът се събира по молба на представител от Комисията.2. Представителят на Комисията, както и съответните длъжностни лица и другите служители на Комисията, участват на срещите на Комитета.3. Представителят на Комисията може да покани изявени лица, които имат особени компетенции в проучваните теми, да участват също на срещите.Член 81. Заседанията на Комитета са свързани с теми, за които Комисията е поискала становище.Комисията може да уточни срок, в който такова становище трябва да бъде дадено.2. Когато поисканото становище е предмет на единодушно съгласие от членовете на Комитета, те съставят своите съвместни заключения. При липса на единодушие различните позиции, приети по време на разискванията, се вписват в доклад, изготвен под отговорността на секретариата на Комитета.Член 9Когато представителят на Комисията информира членовете на Комитета за това, че поисканото становище се отнася до предмет от поверителен характер, тези членове са задължени да не разкриват информация, която им е станала известна посредством работата на Комитета.Съставено в Брюксел на 21 декември 1992 година.За КомисиятаRay Mac SharryЧлен на Комисията[1] ОВ L 208, 24.7.1992 г., стр. 1.[2] ОВ L 208, 24.7.1992 г., стр. 9.--------------------------------------------------


title: Решение на Съвета от 29 април 1999 година относно приемане на третата фаза от схемата за трансевропейското сътрудничество във висшето образование (Темпус III) (2000—2006 г.)

text:
Важна правна забележка

|

31999D0311

Официален вестник n° L 120 , 08/05/1999 стр. 0030 - 0036 специално чешко издание глава 11 том 31 стр. 161  - 167 специално испанско издание глава 11 том 31 стр. 161  - 167 специално унгарско издание глава 11 том 31 стр. 161  - 167 специално литвийско издание глава 11 том 31 стр. 161  - 167 LV.ES глава 11 том 31 стр. 161  - 167 MT.ES глава 11 том 31 стр. 161  - 167 PL.ES глава 11 том 31 стр. 161  - 167 SK.ES глава 11 том 31 стр. 161  - 167 специално словенско издание глава 11 том 31 стр. 161  - 167

		19990429Решение на Съветаот 29 април 1999 годинаотносно приемане на третата фаза от схемата за трансевропейското сътрудничество във висшето образование (Темпус III) (2000—2006 г.)(1999/311/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 235 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като взе предвид становището на Комитета на регионите [4],(1) като има предвид, че срещата на Европейския съвет в Страсбург на 8 и 9 декември 1989 г. призова Съвета да приеме, въз основа на предложение на Комисията, мерки, насочени към даването на възможност на страните от Централна и Източна Европа да вземат участие в програми в областите на образованието и/или обучението, подобни на съществуващите програми в Общността;(2) като има предвид, че на 18 декември 1989 г. Съветът прие Регламент (ЕИО) № 3906/89 за икономическа помощ за Република Унгария и Полската народна република [5] (Програма ФАР), която предоставя помощ за подкрепа на процеса на икономически и социални реформи в централните и източноевропейските страни в области, включващи обучение; като има предвид, че на 25 юни 1996 г. Съветът прие Регламент (Евратом, ЕО) № 1279/96 относно предоставянето на помощ за икономическа реформа и възстановяване в новите независими държави и Монголия (Програма ТАСИС) [6];(3) като има предвид, че на 29 април 1993 г. с Решение 93/246/ЕИО Съветът прие втората фаза на схемата за трансевропейското сътрудничество за висше образование (Темпус II) за период от четири години от 1 юли 1994 г. [7]; като има предвид, че това решение бе изменено на 21 ноември 1996 г. с Решение 96/663/ЕО [8] за продължаване до шест години на срока на тази програма (1994—2000 г.);(4) като има предвид, че страните от Централна и Източна Европа, новите независими държави от бившия Съветски съюз и Монголия, които са бенефициенти по програмите ФАР и ТАСИС считат висшето образование и обучение за ключови области за процеса на икономическите и социални реформи;(5) като има предвид, че сътрудничеството по висшето образование засилва и задълбочава цялата мрежа от връзки, съществуващи между народите в Европа, откроява общите културни ценности, позволява извършването на ползотворен обмен на виждания и улеснява мултинационалните дейности в научната, културната, художествената, икономическата и социалната сфера;(6) като има предвид, че неотдавнашното установяване на Темпус в страни от Централна и Източна Европа, които не са асоциирани, в новите независими държави от бившия Съветски съюз и в Монголия, чиито нужди са по-големи и чиито области са по-обширни, напълно гарантира продължаването на предприетите мерки;(7) като има предвид, че Темпус може да има ефективен принос за структурното развитие на висшето образование, включително подобряването на човешките ресурси и професионалните умения, адаптирани към икономическата реформа и като има предвид, че няма друг инструмент за постигането на тази цел;(8) като има предвид, че Темпус може също да има ефективен принос чрез университетите и персонала на университетите за развитието на структурите на публичната администрация и образованието в отговарящите на изискванията страни;(9) като има предвид, че Темпус може да допринесе за възстановяването на сътрудничеството, прекъснато от неотдавнашните събития между съседните региони на Общността и имайки предвид, че това сътрудничество е фактор за мира и стабилността в Европа;(10) като има предвид, че асоциираните страни в предприсъединителната фаза, които са взели участие в Темпус I и Темпус II могат сега, благодарение на натрупания опит, да имат полезен принос, заедно със държавите-членки при подпомагането на държавите партньори, които се присъединиха към програмата на много по-късен етап, да преструктурират системите си за висше образование;(11) като има предвид, че член 11 от Решение 93/246/ЕИО поставя като условие Комисията да направи оценка на изпълнението на програмата Темпус и не по-късно от 30 април 1998 г. да представи предложение за продължение или коригиране на програмата за периода, започващ на 1 юли 2000 г.(12) като има предвид, че компетентните органи в страните от Централна и Източна Европа, новите независими държави от бившия Съветски съюз и Монголия, ползвателите на програмата, структурите, отговорни за нейното организиране в отговарящите на изискванията страни и в Европейската общност и експертите и квалифицираните представители, които изразяват вижданията на университетската общност в Европа, споделят констатациите на доклада за оценка, който удостоверява капацитета на Темпус да даде ефективен принос в отговарящите на изискванията страни за диверсифицирането на образователните възможности и за сътрудничеството между университетите, с което се прокарва пътят за развитието на научното, културното и икономическото и социално сътрудничество;(13) като има предвид, че трябва да бъде предоставена възможност за създаването на ефективна координация между програмата Темпус III и другите програми или дейности на Общността, свързани с аспекти на образованието и/или обучението, насърчавайки по този начин синергията и увеличавайки добавената стойност за всяка от дейностите на Общността;(14) като има предвид, че Договорът не предвижда за вземането на това решение правомощия, различни от тези на член 235; като има предвид, че са удовлетворени условията за позоваването на този член,РЕШИ:Член 1Продължителност на програмата Темпус IIIТретата фаза от схемата за трансевропейското сътрудничество за висше образование, (наричана по-долу "Темпус III") се приема с настоящото за период от шест години, считано от 1 юли 2000 г.Член 2Страни, които имат право на подкрепаТемпус III се отнася за страни от Централна и Източна Европа, които не са асоциирани, и които имат право на икономическа помощ по силата на Регламент (ЕИО) № 3906/89 (Програма ФАР) [9], както и новите независими държави от бившия Съветски съюз и Монголия, посочени в Регламент (Евратом, ЕО) № 1279/96 (Програма ТАСИС), при условие че тези програми за помощ бъдат продължени за посочения период. Тези страни са наричани по-долу "страни, които имат право на подкрепа".На основата на оценка на конкретната ситуация във всяка страна, Комисията, в съответствие с процедурите по посочения регламенти, ще се договори със страните, които имат право на подкрепа дали те ще участват в Темпус III и за характера и условията на тяхното участие в националното планиране на помощта на Общността за социалната и икономическа реформа.Член 3Участие на асоциираните страниДействията по Темпус III са открити също за асоциираните страни от Централна и Източна Европа, така че това, което е постигнато по Темпус, може да бъде споделено със съседните страни и с оглед развитие на регионалното и презгранично сътрудничество. Като бяха взети предвид съответните финансови правила и регламенти, трябва да се насърчава сътрудничеството между проектите на Темпус и Еразмус.Член 4ОпределенияЗа целите на Темпус III:а) "университет" означава общо всички видове образователни заведения и заведения за професионално обучение след средното образование, които предлагат в рамките на висшето образование и обучение, квалификации или дипломи на това ниво, както и да се наричат подобни учреждения;б) "индустрия" и "дружества" означава общо всички видове икономическа дейност, независимо от правното положение, самостоятелната стопанска организация, камари на търговията и индустрията и/или техни еквиваленти, професионални асоциации и органи за обучение на институциите и организациите, които са посочени по-горе;в) "институция" означава местни и държавни органи, както и органите на социалните партньори и техните органи за обучение.Всяка държавите-членка или страна, която има право на подкрепа, може да определи какви видове заведения по буква а) могат да участват в Темпус III.Член 5ЦелиЦелта на Темпус III е да насърчава, в съответствие с насоките и главните цели на програмите ФАР и ТАСИС за икономическа и социална реформа, развитието на системите за висшето образование в страните, които имат право на подкрепа чрез възможно най-балансирано сътрудничество с партньорите от всички държави-членки на Общността.По-специално, Темпус III има за цел да улеснява адаптирането на висшето образование към новите социално-икономически и културни нужди на страните, които имат право на подкрепа, като бъдат разгледани:а) въпросите, свързани с разработването и преформулирането на учебните програми в приоритетните области;б) реформа на структурите и заведенията на висшето образование и тяхното управление;в) развитие на обучение, водещо към квалификации, с оглед на поправянето на недостига от умения на високо ниво, които са необходими в условията на икономическа реформа, особено чрез подобряването и увеличаването на връзките с индустрията;г) приносът на висшето образование и обучение за гражданското общество и засилването на демокрацията.Когато изпълнява целите на Темпус III, Комисията се стреми да се придържа към общата политика на Общността за равните възможности за мъже и жени. Комисията също така се стреми да гарантира, че няма да има групи от граждани, които са изключени или поставени в неблагоприятно положение.Член 6Диалог със страните, които имат право на подкрепаВ съответствие с компетентните органи във всяка страна, Комисията ще определи подробните приоритети и цели за ролята на Темпус III в националната стратегия за икономическата и социалната реформа, на основата на целите на програмата и разпоредбите, предвидени в приложението, и по-специално в съответствие със:а) i) главните цели на програмата ФАР;ii) главните цели на програмата ТАСИС, с конкретна връзка с нейните секторни аспекти;б) политиката на всяка страна, която има право на подкрепа, по отношение на икономическата, социалната и образователна реформа;в) необходимостта да се постигне подходящ баланс между избраните приоритетни области и ресурсите, които се отпускат на Темпус III.Член 7Комитет1. Комисията прилага Програма Темпус III в съответствие с разпоредбите на приложението на основата на детайлни насоки, които се бъдат приемат ежегодно и след договарянето на подробните цели и приоритети с компетентните органи във всяка избираема страна, както е предвидено в член 6.2. При изпълнението на тази задача, Комисията се подпомага от комитет, който е съставен от двама представители, които са от всяка държавна-членка, и се председателства от представител на Комисията. Членовете на комитета могат да бъдат подпомагани от експерти и съветници.По-специално, Комитетът подпомага Комисията при прилагане на схемата, като има предвид целите по член 5 и координира работата си с тази на другите комитети на програми, които са създадени в областта на образованието (Сократ) и обучението (Леонардо).3. Представителят на Комисията представя на Комитета проекти за мерките във връзка с:а) общите насоки, които уреждат Темпус III;б) процедурата за подбор и общите насоки за финансовата помощ на Общността (суми, продължителност и бенефициенти);в) въпроси, които са свързани с общия баланс на Темпус III, включително разбивката между различните дейности;г) подробните приоритети и цели, които трябва да бъдат договорени с компетентните органи във всяка страна, която има право на подкрепа;д) мерките за мониторинг и оценка на Темпус III.4. Комитетът представя становището си по тези проектомерки в рамките на срока, който председателят определи в зависимост от спешността на въпроса. Становището се приема с мнозинството, което е предвидено в член 148, параграф 2 от Договора, в случая на решения, за които се изисква да бъдат приети от Съвета по предложение на Комисията. Гласовете на представителите на държавите-членки в рамките на комитета са претегляни по начина, предвиден в този член. Председателят не гласува.Комисията приема мерки, които се прилагат незабавно. Ако обаче тези мерки не са в съответствие със становището на комитета, те незабавно се съобщават от Комисията на Съвета.В този случай Комисията може да отложи прилагането на мерките, за които е взела решение за период от един месец.Съветът, като действа с квалифицирано мнозинство, може да вземе различно решение, в рамките на срока по предходната алинея.5. Освен това, Комисията може да консултира Комитета по всеки друг въпрос, които се отнася до прилагането на Темпус III, включително годишния доклад.Представителят на Комисията представя на Комитета проект за мерките, които трябва да бъдат взети. Комитетът представя становището си по този проект, в срока който председателят може да предвиди в зависимост от спешността на въпроса, ако е необходимо чрез подлагането му на гласуване.Становището се отбелязва в протоколите; освен това всяка държава-членка има право да иска нейната позиция да бъде записана в протоколите.Комисията отчита в най-голяма степен представеното от Комитета становище. Тя информира Комитета за начина, по който е отчетено неговото становище.Член 8Сътрудничество с компетентните органи1. Комисията си сътрудничи с органите на всяка от страните, които имат право на подкрепа, които са определени и създадени за координиране на отношенията и структурите, необходими за изпълнението на Темпус III, включително разпределянето на средствата, които са отделени от самите страни, които имат право на подкрепа.2. Освен това, за прилагането на Темпус III, Комисията тясно си сътрудничи с компетентните национални структури, които са определени от държавите-членки. Тя взема съответно предвид, когато е възможно, предприетите в тази връзка двустранни мерки от държавите-членки.Член 9Връзки с други действия на ОбщносттаВ съответствие с процедурите по член 7, параграф 3 от настоящото решение, и ако е приложимо, в съответствие с процедурата по член 9 от Регламент (ЕИО) № 3906/89 и член 8 от Регламент (Евратом, ЕО) № 1279/96, в рамките на лимитите, които са установени от решенията за годишния бюджет, Комисията гарантира съответствието и по целесъобразност, взаимното допълване между Темпус III и други действия на Общността, предприети както в Общността, така и като част от помощта, предоставяна на страните, които имат право на подкрепа, по-специално по отношение на Европейската фондация за обучение.Член 10Координация с действията, предприети в страни, които не са членки на Общността1. Комисията организира подходяща координация с действията, които се предприемат от страни, които не са членки на Общността [10], или от университети или от стопанския сектор в тези страни в същата област както Темпус III, включително, където е приложимо, участие в проекти по Темпус III.2. Това участие може да бъде под различни форми, включително една или повече от следните:- участие в проекти по Темпус III на основата на съвместно финансиране,- използване на наличните възможности по Темпус III за канализиране на действията по взаимния обмен за получаване на двустранно финансиране,- координация между Темпус III и националните инициативи, които имат същите цели, но които се финансират и управляват отделно,- взаимен обмен на информация относно всички инициативи, които имат отношение в тази област.Член 11Годишен докладКомисията предоставя на Европейския парламент, Съвета и Икономическия и социален комитет и Комитета за регионите годишен доклад за дейността по Темпус III. Този доклад се предоставя за сведение също на страните, които имат право на подкрепа.Член 12Мониторинг и оценка — докладиВ съответствие с процедурата по член 7, параграф 3, Комисията упражнява надзор на мерките за редовен мониторинг и външна оценка на опита, придобит с Темпус III, вземайки предвид конкретните цели на член 5 и националните цели, определени в съответствие с член 6.Тя представя до 30 април 2004 г. междинен доклад за констатациите от оценката, заедно с предложения за продължаване или коригиране на Темпус за периода, които започва на 1 юли 2006 г.Комисията представя окончателен доклад не по-късно от 30 юни 2009 г.Съставено в Люксембург на 29 април 1999 година.За СъветаПредседателW. Müller[1] ОВ C 270, 29.8.1998 г., стр. 9 иОВ C 87, 29.3.1999 г., стр. 102.[2] ОВ C 98, 9.4.1999 г.[3] ОВ C 40, 15.2.1999 г., стр. 23.[4] ОВ C 51, 22.2.1999 г., стр. 86.[5] ОВ L 375, 23.12.1989 г., стр. 11. Регламент, последно изменен с Регламент (ЕО) № 753/96 (ОВ L 103, 26.4.1996 г., стр. 5).[6] ОВ L 165, 4.7.1996 г., стр. 1.[7] ОВ L 112, 6.5.1993 г., стр. 34.[8] ОВ L 306, 28.11.1996 г., стр. 36.[9] Понастоящем Албания, Босна и Херцеговина и Бивша югославска република Македония.[10] Тези страни са членки на групата на 24-те, различни от държавите-членки на Общността, Република Кипър и Малта и асоциираните страни от Централна и Източна Европа, и участието се отнася до проекти със страни от Централна и Източна Европа, които не са асоциираните страни, и имат право на подкрепа по Програмата ФАР.--------------------------------------------------19990429ПРИЛОЖЕНИЕСъвместни европейски проекти1. Европейската общност предоставя подкрепа за съвместни европейски проекти (СЕП) с максимална продължителност от три години.СЕП асоциира най-малкото един университет в дадена страна, която има право на подкрепа, един университет от държава-членка и партньорска институция (университет, дружество или институция, както е определено в член 4) в друга държава-членка.2. Може да бъде предоставена подкрепа за СЕП за дейности, в зависимост от конкретните нужди на съответните институции и в съответствие с установените приоритети, включително:i) съвместни действия по образованието и обучението, особено с оглед на разработването и актуализирането на учебни програми, насърчаването на капацитета на университетите за предоставяне на продължаващо образование и преквалификация, разработване на кратки интензивни курсове и разработване на системи за открито и дистанционно обучение, включително информационна и комуникационна технология;ii) мерки за реформата и развитието на висшето образование и неговия капацитет, по-специално чрез преструктурирането на управлението на висшите учебни заведения и системи, чрез модернизирането на съществуващите инфраструктури, чрез придобиването на оборудването, необходимо за изпълнението на СЕП и където е приложимо, чрез предоставянето на техническа и финансова помощ на компетентните органи;iii) насърчаването на сътрудничеството между университетите, индустрията и институциите, както е определено в член 4 чрез СЕП;iv) разработване на мобилност за учители, административен персонал на университетите и студенти по СЕП;а) предоставят се грантове за преподавателски/административен персонал на университети или на обучаващи във фирмите в държавите-членки за изпълнение на преподавателски/обучаващи задачи за периоди, които са с продължителност не по-голяма от една година в избираеми страни и обратно;б) предоставят се грантове за преподавателски/административен персонал на университети в страните, които имат право на подкрепа, за преминаване на периоди на преквалификация и усъвършенстване в Европейската общност;в) предоставят се грантове за студенти до и включително следдипломна квалификация на ниво докторантура, предназначени както за студенти в страните, които имат право на подкрепа, преминаващи през период на обучение в Европейската общност, така и за студенти от Европейската общност, преминаващи през период на обучение в страните, които имат право на подкрепа. Тези грантове, нормално се дават за период от три месеца до една година;г) предоставят се грантове за студенти, които взимат участие в СЕП с конкретната цел за насърчаването на мобилността, като бъде даден приоритет за студенти, които участват в проекти, за които университетът, който ги изпраща, дава пълно академично признаване за периода на обучението в чужбина;д) предоставя се подкрепа за периоди за практическо обучение или обучение на място във фирма от един месец до една година, за учители, обучаващи, студенти и аспиранти от страните, които имат право на подкрепа между края на тяхното обучение и започването на първата им работа, така че да могат да преминат през период на практическо обучение във фирмите на Общността и обратно;v) дейности за осигуряване на успеха на СЕП, в които участват две или повече страни, които имат право на подкрепа.Структурни и/или допълнителни меркиПредоставят се финансова подкрепа за определени структурни и/или допълнителни мерки (по-специално, техническа помощ, семинари, обучения, публикации, информационни дейности) за обезпечаване на целите на програмата, по-специално развитието и преструктурирането на системи на висшето образование в страните, които имат право на подкрепа. По структурните мерки ще бъде предоставена финансова помощ за подпомагане на страните, които имат право на подкрепа, между другото за:- създаването и засилването на капацитет за стратегическо планиране и институционално развитие на висшите учебни заведения на университетско или факултетско ниво,- установяването на план за развитие за университети, за да бъдат подпомогнати за изграждането на международни отношения,- подкрепа за разширяването на действията за трайно сътрудничество, насочени към изпълнението на целите на Темпус,- подготвяне на национална стратегия в дадена избираема страна за разработването на конкретен аспект на висшето образование.Индивидуални грантовеВ допълнение към мерките по СЕП и структурните и/или допълващи мерки, Европейската общност също ще подкрепя предоставянето на индивидуални грантове на преподаватели, обучаващи, университетски администратори, висши длъжностни лица от министерства, експерти по разработването на планове и други експерти по обучението от страните, които имат право на подкрепа или от Общността за посещения за насърчаването на качеството, развитието и преструктурирането на висшето образование и обучение в страните, които имат право на подкрепа.Тези посещения, inter alia, могат да бъдат в следните области:- разработване на курсове и учебни материали,- развитие на персонала, по-специално през периоди за провеждането на опреснителни курсове и практическо обучение на място във фирми,- задачи, свързани с преподаване и обучение,- дейности за подкрепа на развитието на висшето образование,- участие в дейностите на европейските асоциации, по-специално университетски асоциации.Дейности за подкрепа1. Комисията получава необходимата техническа помощ за подпомагане на действията, предприети в съответствие с това решение, и за мониторинг на прилагането на програмата.2. Предоставя се подкрепа за подходяща външна оценка на Темпус III. Предоставя се подкрепа също така за разпространението във връзка със СЕП, на структурните и/или допълващи мерки и индивидуалната мобилност и за разпространяването на успешните резултати от конкретни проекти на по-ранните етапи от Програмата Темпус.--------------------------------------------------


title: 2011/733/ЕС: Решение на Съвета от 8 ноември 2011 година относно сключването на споразумение за участието на Република България и Румъния в Европейското икономическо пространство и на четири свързани споразумения

text:
               12.11.2011

               BG

               Официален вестник на Европейския съюз

               L 294/4

         РЕШЕНИЕ НА СЪВЕТА
   от 8 ноември 2011 година
   относно сключването на споразумение за участието на Република България и Румъния в Европейското икономическо пространство и на четири свързани споразумения
   (2011/733/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а), подточка i) и параграф 8, втора алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Споразумението за участието на Република България и Румъния в Европейското икономическо пространство и четири свързани споразумения бяха подписани от името на Европейската общност на 25 юли 2007 г. в съответствие с Решение 2007/566/ЕО на Съвета (2), при условие на сключването им.

               (2)

               Вследствие на влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник.

               (3)

               Тези споразумения следва да се одобрят,

         ПРИЕ НАСТОЯЩОТО РЕШЕНИЕ:
   Член 1
   Следните споразумения (3) се одобряват от името на Европейския съюз:

               —

               Споразумение за участието на Република България и Румъния в Европейското икономическо пространство,

               —

               Споразумение под формата на размяна на писма между Европейската общност и Кралство Норвегия относно програма за сътрудничество за икономически растеж и устойчиво развитие в България,

               —

               Споразумение под формата на размяна на писма между Европейската общност и Кралство Норвегия относно програма за сътрудничество за икономически растеж и устойчиво развитие в Румъния,

               —

               Допълнителен протокол към Споразумението между Европейската икономическа общност и Исландия вследствие присъединяването на Република България и Румъния към Европейския съюз, както и

               —

               Допълнителен протокол към Споразумението между Европейската икономическа общност и Кралство Норвегия вследствие присъединяването на Република България и Румъния към Европейския съюз.

         Член 2
   Председателят на Съвета е оправомощен да посочи лицето, упълномощено да депозира от името на Съюза акта за одобрение, предвиден във всяко едно от споразуменията, така че да изрази съгласието на Съюза да бъде обвързан (4).
   Член 3
   Председателят на Съвета извършва, от името на Съюза, следната нотификация:

      „Вследствие на влизането в сила на Договора от Лисабон на 1 декември 2009 г. Европейският съюз заменя Европейската общност и е неин правоприемник, като от същата дата упражнява всички права и поема всички задължения на Европейската общност. Следователно позоваванията на „Европейската общност“ в текста на споразуменията следва, когато е уместно, да бъдат четени като позовавания на „Европейския съюз“.“

   Член 4
   Настоящото решение влиза в сила в деня след приемането му.

      Съставено в Брюксел на 8 ноември 2011 година.

            За Съвета

            Председател

         J. VINCENT-ROSTOWSKI

      (1)  Европейският парламент даде съгласието си за сключването на споразумението на 13 ноември 2007 г. (ОВ C 282 E, 6.11.2008 г., стр. 92) и потвърди позицията си в Резолюция от 5 май 2010 г. относно последствията от влизането в сила на Договора от Лисабон за текущите междуинституционални процедури за вземане на решения (ОВ C 81 E, 15.3.2011 г., стр. 1).

      (2)  ОВ L 221, 25.8.2007 г., стр. 1.

      (3)  Споразуменията са публикувани в ОВ L 221, 25.8.2007 г. заедно с решението за подписване.

      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2013/342/ЕС: Решение на Съвета от 1 юли 2013 година за назначаването на членовете и заместник-членовете от Хърватия в Комитета на регионите

text:
               2.7.2013

               BG

               Официален вестник на Европейския съюз

               L 183/8

         РЕШЕНИЕ НА СЪВЕТА
   от 1 юли 2013 година
   за назначаването на членовете и заместник-членовете от Хърватия в Комитета на регионите
   (2013/342/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид Акта за присъединяване на Република Хърватия, и по-специално член 24 от него,
   като взе предвид предложението на правителството на Република Хърватия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               С оглед присъединяването на Република Хърватия към Европейския съюз Комитетът на регионите следва да се попълни, като се назначат девет членове и девет заместник-членове, представители на регионалните и местните власти в Хърватия, които заемат изборна длъжност в рамките на регионална или местна власт или носят политическа отговорност пред изборен орган,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за периода от 1 юли 2013 г. до 25 януари 2015 г.:

               а)

               за членове:

                           —

                           Г-жа Snježana BUŽINEC, Mayor of the Municipality of Jakovlje

                           —

                           Г-н Nikola DOBROSLAVIĆ, Prefect of Dubrovnik-Neretva County

                           —

                           Г-н Bruno HRANIĆ, Mayor of the Municipality of Vidovec

                           —

                           Г-н Ivan JAKOVČIĆ, Member of the Assembly of Istria County

                           —

                           Г-н Danijel MARUŠIĆ, Prefect of Brod-Posavina County

                           —

                           Г-н Vojko OBERSNEL, Mayor of the City of Rijeka

                           —

                           Г-жа Jelena PAVIČIĆ VUKIČEVIĆ, Member of the Assembly of the City of Zagreb

                           —

                           Г-н Predrag ŠTROMAR, Prefect of Varaždin County

                     както и

               б)

               за заместник-членове:

                           —

                           Г-н Martin BARIČEVIĆ, Mayor of the Municipality of Jasenice

                           —

                           Г-жа Viviana BENUSSI, Deputy Prefect of Istra County

                           —

                           Г-н Miroslav ČAČIJA, Member of the Bjelovar-Bilogora County Assembly

                           —

                           Г-жа Blanka GLAVICA-JEČMENICA, Member of the Council of Municipality Maruševec

                           —

                           Г-н Andrija RUDIĆ, Mayor of the City of Kutina

                           —

                           Г-н Tulio DEMETLIKA, Mayor of the City of Labin

                           —

                           Г-н Josipa RIMAC, Mayor of the City of Knin

                           —

                           Г-н Željko SABO, Mayor of the City of Vukovar

                           —

                           Г-жа Ivana POSAVEC KRIVEC, Member of the Assembly of Zagreb County.

         Член 2
   Настоящото решение влиза в сила в деня на приемането му.

      Съставено в Брюксел на 1 юли 2013 година.

            За Съвета

            Председател

         L. LINKEVIČIUS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: 2009/881/ЕС: Решение на Европейския съвет от 1 декември 2009 година относно председателството на Съвета

text:
               2.12.2009

               BG

               Официален вестник на Европейския съюз

               L 315/50

      РЕШЕНИЕ НА ЕВРОПЕЙСКИЯ СЪВЕТ

   от 1 декември 2009 година
   относно председателството на Съвета
   (2009/881/ЕС)
   ЕВРОПЕЙСКИЯТ СЪВЕТ,
   като взе предвид Договора за Европейския съюз, и по-специално член 16, параграф 9 от него,
   като взе предвид Договора за функционирането на Европейския съюз, и по-специално член 236, буква б) от него,
   като има предвид, че:

               (1)

               Декларацията (№ 9), приложена към Заключителния акт на Междуправителствената конференция, която прие Договора от Лисабон, предвижда че на датата на влизане в сила на договора Европейският съвет приема решението, чийто текст се съдържа в посочената декларация.

               (2)

               Следователно е уместно да се приеме това решение,

         ПРИЕ НАСТОЯЩОТО РЕШЕНИЕ:
   Член 1
   1.   Председателството на Съвета, с изключение на състава по външни работи, се изпълнява от предварително определени групи от три държави-членки за срок от 18 месеца. Групите се формират въз основа на равноправна ротация на държавите-членки, като се вземат предвид тяхното многообразие и географското равновесие в Съюза.
   2.   Всеки член на групата изпълнява последователно, за срок от шест месеца, председателството на всички състави на Съвета, с изключение на състава по външни работи. Останалите членове на групата подпомагат председателството във всички негови задължения въз основа на обща програма. Членовете на групата могат да постигат и други договорености помежду си.
   Член 2
   Председателството на Комитета на постоянните представители на правителствата на държавите-членки се изпълнява от представител на държавата-членка, която председателства Съвета по общи въпроси.
   Председателството на Комитета по политика и сигурност се изпълнява от представител на върховния представител на Съюза по въпросите на външните работи и политиката на сигурност.
   Председателството на подготвителните органи на различните състави на Съвета, с изключение на състава по външни работи, се изпълнява от члена на групата, който председателства съответния състав, освен ако не е решено друго в съответствие с член 4.
   Член 3
   В сътрудничество с Комисията Съветът по общи въпроси осигурява съгласуваността и приемствеността в работата на различните състави на Съвета в рамките на многогодишна програма. Държавите-членки, изпълняващи председателството, с помощта на генералния секретариат на Съвета, вземат всички необходими мерки за организацията и доброто протичане на работата на Съвета.
   Член 4
   Съветът приема решение за установяване на мерките за прилагане на настоящото решение.
   Член 5
   Настоящото решение влиза в сила в деня на приемането му.
   Публикува се в Официален вестник на Европейския съюз.

      Съставено в Брюксел на 1 декември 2009 година.

            За Европейския съвет

            Председател

         H. VAN ROMPUY


title: 2011/656/ЕС: Решение на Европейския парламент и на Съвета от 27 септември 2011 година за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/029 NL/Zuid-Holland и Utrecht разделение 18, подадено от Нидерландия)

text:
               7.10.2011

               BG

               Официален вестник на Европейския съюз

               L 263/13

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 27 септември 2011 година
   за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/029 NL/Zuid-Holland и Utrecht разделение 18, подадено от Нидерландия)
   (2011/656/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна помощ на работниците, съкратени в резултат на значими структурни промени в моделите на световната търговия вследствие на глобализацията, както и те да бъдат подпомагани при повторното им професионално интегриране на пазара на труда.

               (2)

               По отношение на подадените след 1 май 2009 г. заявления обхватът на ЕФПГ беше разширен, за да се включи помощта за работниците, чието съкращаване е пряк резултат от световната финансова и икономическа криза.

               (3)

               С Междуинституционалното споразумение от 17 май 2006 г. се дава възможност за мобилизиране на средства по линия на ЕФПГ в рамките на годишния таван от 500 милиона евро.

               (4)

               На 20 декември 2010 г. Нидерландия подаде заявление за мобилизиране на средства по линия на ЕФПГ във връзка със съкращения в 52 предприятия, извършващи дейност в разделение 18 („Печатна дейност и възпроизвеждане на записани носители“) в региони на ниво NUTS II Zuid-Holland (NL33) и Utrecht (NL31) в Нидерландия, като към заявлението беше изпращана допълнителна информация до 3 март 2011 г. Заявлението отговаря на изискванията за определяне на финансовото участие, определени в член 10 от Регламент (ЕО) № 1927/2006. Следователно Комисията предлага да бъдат мобилизирани средства в размер на 2 649 148 EUR.

               (5)

               Поради това следва да бъдат мобилизирани средства по линия на ЕФПГ за предоставяне на финансово участие по заявлението, подадено от Нидерландия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизират средства по линия на Европейския фонд за приспособяване към глобализацията за осигуряване на сумата от 2 649 148 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 27 септември 2011 година.

            За Европейския парламент

            Председател

         J. BUZEK

            За Съвета

            Председател

         M. DOWGIELEWICZ

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение на Съвета от 6 декември 2005 година за сключването на Споразумение за участието на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в Европейското икономическо пространство и четири споразумения, свързани с него

text:
Важна правна забележка

|

32006D0377

Официален вестник n° L 149 , 02/06/2006 стр. 0028 - 0029

		Решение на Съветаот 6 декември 2005 годиназа сключването на Споразумение за участието на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в Европейското икономическо пространство и четири споразумения, свързани с него(2006/377/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 във връзка с член 300, параграф 2, първа алинея, второ изречение и член 300, параграф 3, втора алинея от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) На 14 октомври 2003 г. бяха подписани следните споразумения и протоколи, в зависимост от евентуалното им сключване на по-късна дата [2], в съответствие с решение на Съвета от 13 октомври 2003 г. [3].а) Споразумение за участието на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в Европейското икономическо пространство.б) Споразумение между Кралство Норвегия и Европейската общност относно норвежки финансов механизъм за периода 2004—2009 г.в) Допълнителен протокол към Споразумението между Европейската икономическа общност и Република Исландия в резултат на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.г) Допълнителен протокол към Споразумението между Европейската икономическа общност и Кралство Норвегия в резултат на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.д) Споразумение под формата на размяна на писма между Европейската общност и Кралство Норвегия относно определени земеделски продукти.(2) Споразуменията и протоколите влизат в сила по едно и също време. Те се прилагат временно от 1 май 2004 г. чрез споразумения под формата на размяна на писма между Общността и всяка от държавите от Европейското икономическо пространство и Европейската асоциация за свободна търговия и са одобрени от името на Общността с Решение 2004/368/EО на Съвета от 30 март 2004 г. за временното прилагане на Споразумението за участието на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Словашката република в Европейското икономическо пространство и условното прилагане на четири споразумения [4], свързани с него.(3) Споразуменията и протоколите следва да се одобрят,РЕШИ:Член 11. Следните споразумения и протоколи се одобряват от името на Европейската общност:а) Споразумение за участието на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в Европейското икономическо пространство;б) Споразумение между Кралство Норвегия и Европейската общност относно норвежки финансов механизъм за периода 2004—2009 г.;в) Допълнителен протокол към Споразумението между Европейската икономическа общност и Република Исландия в резултат на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз;г) Допълнителен протокол към Споразумението между Европейската икономическа общност и Кралство Норвегия в резултат на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз;д) Споразумение под формата на размяна на писма между Европейската общност и Кралство Норвегия относно определени земеделски продукти.2. Текстовете на споразуменията и протоколите са приложени към настоящото решение [5].Член 2Председателят на Съвета се оправомощава да посочи лицето, упълномощено да депозира от името на Европейската общност акта на одобрение, предвиден за всяко от споразуменията и протоколите, за да изрази съгласието на Общността да бъде обвързана.Съставено в Брюксел на 6 декември 2005 година.За СъветаПредседателG. Brown[1] ОВ C 97 E, 22.4.2004 г., стр. 67.[2] ОВ L 130, 29.4.2004 г., стр. 11, 81, 85, 89и 93.[3] Все още непубликувано в Официален вестник.[4] ОВ L 130, 29.4.2004 г., стр. 1.[5] Вариантите на споразумението на естонски, латвийски, литовски, малтийски, полски, словашки, словенски, унгарски и чешки език се публикуват в специалното издание на Официален вестник на по-късна дата.--------------------------------------------------


title: Решение (ЕС) 2016/2044 на Съвета от 18 ноември 2016 година за сключване, от името на Европейския съюз, на Споразумението между Европейския съюз и Китайската народна република за премахването на визите за краткосрочно пребиваване за притежателите на дипломатически паспорти

text:
               24.11.2016

               BG

               Официален вестник на Европейския съюз

               L 318/1

         РЕШЕНИЕ (ЕС) 2016/2044 НА СЪВЕТА
   от 18 ноември 2016 година
   за сключване, от името на Европейския съюз, на Споразумението между Европейския съюз и Китайската народна република за премахването на визите за краткосрочно пребиваване за притежателите на дипломатически паспорти
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Комисията договори от името на Европейския съюз Споразумение с Китайската народна република за премахването на визите за краткосрочно пребиваване за притежателите на дипломатически паспорти („споразумението“).

               (2)

               В съответствие с Решение (ЕС) 2016/431 на Съвета (2) споразумението бе подписано и се прилага временно, считано от 3 март 2016 г.

               (3)

               Със споразумението се създава Съвместен ръководен комитет от експертизa споразумението. Съюзът се представлява в Съвместния комитет от Комисията, която следва да бъде подпомагана от представители на държавите членки.

               (4)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (5)

               Настоящото решение представлява развитие на разпоредбите на достиженията на правото от Шенген, в които Ирландия не участва, в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане.

               (6)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Китайската народна република за премахването на визите за краткосрочно пребиваване за притежателите на дипломатически паспорти се одобрява от името на Европейския съюз.
   Член 2
   Председателят на Съвета извършва, от името на Съюза, нотификацията, предвидена в член 10, параграф 1 от споразумението (5).
   Член 3
   Комисията, подпомагана от представителите на държавите членки, представлява Съюза в Съвместния комитет от експерти, създаден съгласно член 7 от споразумението.
   Член 4
   Настоящото решение влиза в сила в деня на приемането му.

      Съставено в Брюксел на 18 ноември 2016 година.

            За Съвета

            Председател

         R. KALIŇÁK

      (1)  Одобрение от 25 октомври 2016 г. (все още непубликувано в Официален вестник).

      (2)  Решение (ЕС) 2016/431 на Съвета от 12 февруари 2016 година за подписване от името на Европейския съюз и за временно прилагане на Споразумението между Европейския съюз и Китайската народна република за премахването на визите за краткосрочно пребиваване за притежателите на дипломатически паспорти (ОВ L 76, 23.3.2016 г., стр. 17).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.


title: 2011/836/ОВППС: Решение BiH/18/2011 на Комитета по политика и сигурност от 2 декември 2011 година за назначаване на командващ силите на ЕС за военната операция на Европейския съюз в Босна и Херцеговина

text:
               15.12.2011

               BG

               Официален вестник на Европейския съюз

               L 332/10

         РЕШЕНИЕ BiH/18/2011 НА КОМИТЕТА ПО ПОЛИТИКА И СИГУРНОСТ
   от 2 декември 2011 година
   за назначаване на командващ силите на ЕС за военната операция на Европейския съюз в Босна и Херцеговина
   (2011/836/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6, параграф 1 от него,
   като има предвид, че:

               (1)

               Съгласно член 6, параграф 1 от Съвместно действие 2004/570/ОВППС Съветът упълномощава Комитета по политика и сигурност (КПС) да взема последващи решения за назначаването на командващ силите на ЕС.

               (2)

               С Решение 2009/836/ОВППС (2) Комитетът по политика и сигурност назначи генерал-майор Bernhard BAIR за командващ силите на ЕС за военната операция на Европейския съюз в Босна и Херцеговина.

               (3)

               Командващият операцията на ЕС препоръча назначаването на бригаден генерал Robert BRIEGER за нов командващ силите на Европейския съюз за военната операция на Европейския съюз в Босна и Херцеговина.

               (4)

               Военният комитет на ЕС подкрепи тази препоръка.

               (5)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната.

               (6)

               На заседанието си в Копенхаген от 12—13 декември 2002 г. Европейският съвет прие декларация, в която се заявява, че договореностите „Берлин плюс“ и тяхното изпълнение ще се прилагат само спрямо онези държави-членки на ЕС, които са също така или членки на НАТО, или страни по „Партньорство за мир“, и които съответно са сключили двустранни споразумения за сигурност с НАТО,

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Robert BRIEGER се назначава за командващ силите на ЕС за военната операция на Европейския съюз в Босна и Херцеговина.
   Член 2
   Настоящото решение поражда действие на 6 декември 2011 г.

      Съставено в Брюксел на 2 декември 2011 година.

            За Комитета по политика и сигурност

            Председател

         O. SKOOG

      (1)  ОВ L 252, 28.7.2004 г., стр. 10.

      (2)  ОВ L 299, 14.11.2009 г., стр. 17.